शिव महाकाल हैं। शनि को भी काल कहा गया है। यह प्रारब्ध है। भागवत में काल मृत्य का वाचक है, हर प्राणी के जीवित रहने की एक निश्चित अवधि होती है, अंतत: उसका काल आ जाता है। काल मृत्यु है। कभी कभी जीवित व्यक्ति असमय ही काल का ग्रास बन जाता है। काल कलवित हो जाता है। किन्तु अधिकतर तो काल ‘दस्तक’ देकर ही आता है। हम भले ही उसकी दस्तक को, काल-संकेत को, समझ न पाएं। कुछ जघन्य अपराधी अपनी मौत नहीं मरते। उन्हें मौत की सज़ा दी जाती है। और जबतक फांसी नहीं लगती वे ‘काल-कोठारी’ में डाल दिए जाते हैं।